Arritokietako Andre Maria

Arritokietako Andre Maria Gipuzkoako Zumaia udalerrian dagoen baseliza bat da. Zumaiako Alde Zaharraren gaineko muino batean dago, hilerriaren alboan. Kostaldeko Donejakue bidean dago. Eraikinaren barnean XVII. mendeko erretaula batean babesturik XVI. mendeko Arritokietako Andre Mariaren irudi bat dago. XVI. mendeko hispaniar-flandriar triptiko bat ere badago, honen erdian Pietatea eta alde banatan San Joan Bataiatzailea eta ziurrenik San Frantzisko dena agertzen dira. Izena Lehendabiziko aipamena 1292koa da, Antso IV.a Gaztelako erregeak Orreagako monasterioari eman zionekoa. Kondairak dioenez, Ama Birjina harri artean agertu zen, eta horri zor bide zaio izena. Hala ere, antzinako izena Arridokieta zen, hots, harri, idoki 'atera, aterea' eta -eta dira osagaiak ('harri aterea (k), ilkia (k) dagoen / dauden tokia'), eta, beraz, toponimoak ez du toki-rekin zerikusirik. Pertsona izena Bertako Ama Birjinaren omenez edo, bada Arritokieta emakumezko izena. Batzuetan Arritxu txikigarria ere erabiltzen da. Kanpo estekak